### Beslutningstema

Det skal besluttes om forslag til Kommuneplantillæg nr. 129-410 for Bevægelsesområdet i Toftlund skal endelig vedtages og offentliggøres. Lokalplanen for Bevægelsesområdet i Toftlund behandles sideløbende i Teknik- og Miljøudvalget.

### Sagsfremstilling

Lokalplan nr. 162-410 for bevægelsesområdet i Toftlund har været i offentlig høring i 8 uger.

I forbindelse med høringen er der kommet to bemærkninger. Bemærkningerne ses i det vedlagte bilag.

Bemærkningen fra naboerne på [adresse] har medført, at lokalplanen er blevet tilrettet med hensyn til adgang forhold til planområdet. I lokalplanen var lagt op til at ensrette vejen, men efter indsigelserne rettes bestemmelser tilbage til de nugældende forhold. Der er derudover lavet mindre tilrettelser ift. bebyggelsesprocent (op til 40%) og befæstelsesgraden hævet fra 30% til 80%, tilpasset det fremtidige projekt i området. Det vurderes, at ændringerne ikke vil medføre, at der skal ske en ny høring.

I forbindelse med høringen og offentliggørelsen af screeningsafgørelsen, er screeningsafgørelsen blevet påklaget. Klagen medfører som udgangspunkt ikke et planlægningsstop og har ikke opsættende virkning.

Kommuneplantillægget og lokalplanen har samme afgrænsning og skal behandles som et samlet dagsordenspunkt i Økonomiudvalget og Kommunalbestyrelsen.

### Lovgrundlag

Planloven

### Indstilling Fagchefen for Klima, Plan og Udvikling indstiller

|  |  |
| --- | --- |
| at | Kommuneplantillæg nr. 129-410 for Bevægelsesområdet i Toftlund vedtages med nævnte ændringer, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 2. december 2024, pkt. 5:

Indstillingen anbefales.

Emil Schmidt deltog ikke i mødet.

Indstilling og beslutning fra Teknik- og Miljøudvalget, 3. december 2024, pkt. 4:

|  |  |
| --- | --- |
| at | Lokalplan nr. 162-410 for Bevægelsesområdet i Toftlund vedtages med nævnte ændringer, og |
| at | indstillingen videresendes til Økonomiudvalget og Kommunalbestyrelsen. |

Indstillingen anbefales.

Villads Lauridsen deltog ikke i mødet.

Beslutning fra Økonomiudvalget, 12. december 2024, pkt. 9:

Indstillingen anbefales.

Emil Schmidt deltog ikke i mødet.

### Beslutning

Indstillingen godkendt.

Tejs Overgaard deltog ikke i mødet.